Studiul citat arată că 16% dintre femei consideră firesc să primească un cadou nu doar de la partener, ci și din partea angajatorului, cu ocazia acestei sărbători internaționale.
Astfel, 79% dintre angajatele care au așteptări de la locul de muncă și-ar dori tichete sau carduri cadou. 55% visează la o zi liberă şi 33% la o masă în oraș, pe cheltuiala companiei.
Când vine vorba de partener, femeile îşi doresc sau se așteaptă să primească flori într-un procentaj de 77%.
44% se așteaptă însă și la un parfum, iar 42 % o bijuterie.
Bărbații, dublă lovitură în buget, de 8 martie: jumătate la parteneră, jumătate la mama
În rândurile bărbaților, aceștia spun că au pregătit un buget de câte aproximativ 250 de lei, atât pentru mame cât şi pentru partenere: pentru soții, în medie, 268 de lei, iar pentru mame, 257 de lei.
Din această sumă, cei mai mulți vor cumpăra flori într-un procentaj covârșitor: 83%.
Unii au mărturisit că vor adăuga la flori și un accesoriu sau un produs cosmetic.
Studiul realizat de Reveal Marketing Research mai arată că 9 din 10 români sărbătoresc ziua de 8 Martie.